老友萬歲

老友萬歲係新加坡新傳媒私人有限公司喺2019年推出嘅一套電視劇，由瑞恩、黃暄婷、徐彬、陳鳳玲、陳莉萍、陳漢瑋、吳勁威、陳澍城主演，李司棋、黃俊雄客串演出。劇情環繞一間叫做『千歲之家』嘅老人院入面嘅權力鬥爭，亦有提及孝道、親子關係同埋失智症嘅話題。

全劇喺2019年11月26號播完，另外新傳媒將《老友萬歲》拍成電視電影，叫做《老友萬歲之守護幸福》，喺11月30號播出，交代兩對情侶嘅感情發展，同埋陳莉萍嘅角色情歸何處。

演員及角色 
 李司棋 飾演 善姨
 朱厚任 飾演 張金弟
 徐彬 飾演 尤慶剛
 陳莉萍 飾潘 麗娥
 瑞恩飾 演韓 欣欣
 陳漢瑋 飾演 王力生
 陳鳳玲 飾演 廖美芳
 吳勁威 飾演 韓向榮
 陳澍城 飾演 周仁發
 劉謙益 飾演 魏安東尼
 陳健彬 飾演 崔連盛
 李茵珠 飾演 鍾淑梅
 黃暄婷 飾演 白莎莎
 黃振隆 飾演 劉俊陽
 羅美儀 飾演 Silver Sung
 陽光可樂 飾演 蘇小咪

外間反應 
呢套劇係李司棋相隔八年再同瑞恩合作，喺拍攝初期，佢哋兩個嘅對手戲成為咗部份傳媒嘅焦點，其中李司棋就大讚瑞恩演技好同開朗咗。另外，黄俊雄同瑞恩喺多部電視劇之後亦再度合作，同徐彬上演一場三角戀嘅情節，亦成為部分媒體嘅關注所在。

去到播出之後，呢套劇嘅收視同口碑都唔錯，其中陳鳳玲喺劇入面飾演嘅美芳，因為受前夫威脅變成奸角，有啲觀眾非常投入，甚至喺社交媒體或者喺街上面都有人鬧佢。不過，新加坡《新明日報》報道，呢套劇之後新傳媒會暫停製作7點檔長壽劇。

攷 

星加坡電視劇‎
2019年電視劇
新傳媒私人有限公司